ಪೆಂಟಗನ್: ಐದು ನಿರ್ದೇಶಕರು, ಐದು ಕಥೆ, ಒಂದು ಸಿನಿಮಾ! ನಿರ್ದೇಶಕರಾಗಿ ಬದಲಾದ ನಿರ್ಮಾಪಕ ಗುರು ದೇಶಪಾಂಡೆ ನೇತೃತ್ವದ ಪೆಂಟಗನ್ ಚಿತ್ರಕ್ಕಾಗಿ ಐದು ನಿರ್ದೇಶಕರು ಒಟ್ಟಾಗಿ ಕೆಲಸ ಮಾಡಲಿದ್ದಾರೆ ಎಂದು ಘೋಷಿಸಲಾಗಿತ್ತು. ಇದೀಗ ಈ ಚಿತ್ರದ ನಿರ್ಮಾಣ ಕೆಲಸ ತೀವ್ರಗತಿಯಲ್ಲಿದ್ದು ರಿಯಲ್ ಸ್ಟಾರ್ ಉಪೇಂದ್ರ ಅಧಿಕೃತವಾಗಿ ಚಿತ್ರದ ಪೋಸ್ಟರ್ ಬಿಡುಗಡೆ ಮಾಡಿದ್ದಾರೆ. ಐದು ವಿಭಿನ್ನ ಕಥೆಗಳನ್ನು ಒಂದಾಗಿಸಿದ ಐದು ಚಲನಚಿತ್ರ ನಿರ್ದೇಶಕರನ್ನೂ ಈ ವೇಳೆ ಅವರು ಪರಿಚಯಿಸಿದ್ದಾರೆ. ಕಥೆಗಳೆಲ್ಲವೂ ಅವುಗಳ ವಿಶಿಷ್ಟವಾದ ಕಥಾವಸ್ತುವನ್ನು ಹೊಂದಿದ್ದರೂ ಸಹ ಸಾಮಾನ್ಯ ವಿಷಯಗಳನ್ನೇ ಒಳಗೊಂಡಿದೆ. ಥೀಮ್ ಮಾತ್ರ ಅವೆಲ್ಲವನ್ನೂ ಒಂದುಗೂಡಿಸಲಿದೆ. ಆದರೆ ಕಥಾಹಂದರವು ಒಮ್ಮುಖವಾಗುವುದಿಲ್ಲ ಎಂದು ಗುರು ದೇಶಪಾಂಡೆ ಹೇಳುತ್ತಾರೆ. ಅವರೂ ಸಹ ಒಂದು ಕಥೆಯ ನಿರ್ದೇಶನ ಮಾಡಲಿದ್ದಾರೆ. ಇತರ ಚಲನಚಿತ್ರ ನಿರ್ದೇಶಕರು ಎಂದರೆ ಬದ್ಮಾಶ್, ಶಿವಾಜಿ ಸುರತ್ಕಲ್ ನಿರ್ದೇಶಕ ಆಕಾಶ್ ಶ್ರೀವತ್ಸ, ಚೂರಿಕಟ್ಟೆ ನಿರ್ದೇಶಕ ರಘು ಶಿವಮೊಗ್ಗ, ಡಬಲ್ ಎಂಜಿನ್ ಖ್ಯಾತಿಯ ಚಂದ್ರ ಮೋಹನ್ ಹಾಗೂ ಇದೇ ಮೊದಲ ಬಾರಿಗೆ ನಿರ್ದೇಶಕನ ಕ್ಯಾಪ್ ಧರಿಸುತ್ತಿರುವ ಕಿರಣ್ ಕುಮಾರ್ ಐದು ಕಥೆಗಳಲ್ಲಿ ಮೂರರ ಶೂಟಿಂಗ್ಈಗಾಗಲೇ ಬೆಂಗಳೂರಿನಲ್ಲಿ ಪೂರ್ಣಗೊಂಡಿದೆ. ಮುಂದಿನ ಕೆಲವು ದಿನಗಳಲ್ಲಿ ಮುಂದಿನ ಎರಡು ಕಥೆಗಳಿಗಾಗಿ ನಾವು ಬೆಂಗಳೂರಿನಿಂದ ಹೊರಗಿನ ಸ್ಥಳಗಳಿಗೆ ತೆರಳುತ್ತೇವೆ ಜಿ ಸಿನೆಮಾಸ್ ಪ್ರೊಡಕ್ಷನ್ಸ್ ಅಡಿಯಲ್ಲಿ ಚಿತ್ರ ನಿರ್ಮಿಸುತ್ತಿರುವ ಗುರು ದೇಶಪಾಂಡೆ ಹೇಳುತ್ತಾರೆ. ಯೋಜನೆಯಲ್ಲಿ ಭಾಗಿಯಾಗಿರುವ ವಿವಿಧ ನಿರ್ದೇಶಕರ ವಿವರಗಳನ್ನು ಪ್ರಕಟಿಸಿರುವ ತಂಡವು ಮುಂದಿನ ದಿನಗಳಲ್ಲಿ ಚಿತ್ರದ ಪಾತ್ರವರ್ಗ ಮತ್ತು ಸಿಬ್ಬಂದಿಗಳ ಬಗ್ಗೆ ವಿವರಗಳನ್ನು ಬಹಿರಂಗಪಡಿಸಲು ಯೋಜಿಸಿದೆ